stanford-oval/wikipedia huggingface dataset:
נפתלי הירצקא העניג
ביוגרפיה

העניג נולד בעיר סיגט בטרנסילבניה לשמחה יוסף ולחנה, בת הרב יעקב פרץ הלוי זילברמן. בצעירותו למד בישיבותיהם של הרבנים חיים צבי טייטלבוים ויהודה גרינוולד, בסיגט ובסאטמאר. בבגרותו למד אצל הרבנים ישעיהו זילברשטיין, ישכר דב רוקח וצבי אלימלך שפירא.
נישא לפרומט, בתו של הרב שלמה יהודה בראך מלעכניץ. בשנת ה'תרפ"ד נבחר לכהן כרבהּ של סרמאשו (שארמאש, בשמה היידי).
בשואה נרצחו אשתו וארבעה מילדיו בטבח סרמאשו, והוא וחמישה מילדיו הצליחו להימלט. אחר המלחמה בחורף תש"ו הגיע למחנה העקורים בוולדשטאט - פוקינג, שם ייסד ישיבה לבחורים. מדי שבוע היה נוסע למינכן להשתתף באסיפות ועד הרבנים, שם עסק בהתרת עגונות. בחודש שבט תש"ט עבר למחנה פרנוולד, שם שנה מספר חודשים, ובאותו קיץ היגר לניו יורק.
בט' באלול ה'תש"ט היגר לארצות הברית וייסד בית מדרש בלואר איסט סייד שבמנהטן. בשנת ה'תשט"ו מונה ליושב ראש ארגון "התאחדות הרבנים", ארגון רבני קנאי בארצות הברית ובקנדה שהוקם על ידי רבי יואל טייטלבוים מחסידות סאטמר.
בשנת ה'תשי"ט עבר לוויליאמסבורג ובשנת ה'תשל"ט עבר לקריית יואל, בה חלה, נפטר ונקבר.
שנה לאחר פטירתו, בה'תשמ"ו, יצא לאור הספר "שו"ת תפארת נפתלי", ובו כתביו תולדותיו. בשנים שלאחר מכן יצאו ספרים נוספים מסדרת הספרים "תפארת נפתלי".
הערות שוליים

↑  רבי נפתלי הירצקא העניג אב"ד שארמאש זצ"ל - קדושי שארמאש הי"ד - אידישע וועלט פארומס, באתר www.ivelt.com
↑  תפארת נפתלי - שו"ת, עמ' לד-לו
| --- | --- |
בקרת זהויות :  NLI: 987007520842505171  ISNI: 0000 0000 5289 1862  LCCN: nr93036523  VIAF: 31872158   WorldCat (עם VIAF): 31872158
ניר בן חיים

ניר בן חיים (נולד ב-15 בדצמבר 1970) הוא ראש עיריית חדרה.
ביוגרפיה

ניר בן חיים נולד בחדרה. בגיל 23 החל לעבוד בעיריית חדרה כחשמלאי. הוא הצטרף לוועד העובדים והיה לראש ועד העובדים במשך שתי קדנציות. בהמשך היה ראש ההסתדרות במרחב חדרה-שומרון. בן חיים בעל תואר ראשון במדעי המדינה ומינהל ציבורי.
בשנת 2018 נבחר לראשונה למועצת העיר ורשימתו "העיר של כולנו", שזכתה לתמיכת מפלגת כולנו בראשות משה כחלון, השיגה שלושה מושבים במועצת העיר. בן חיים מונה לתפקיד ממלא מקום וסגן ראש עיריית חדרה, צבי גנדלמן.
בינואר 2022 מונה בן חיים לראש העירייה בפועל לאחר שגנלדמן הושעה בשל כתב האישום שהוגש נגדו.הוא נשאר בתפקידו לאחר שגבר בהצבעת מועצת העיר על יו”ר סיעת ’מחוברים’ בעיר, יניב דרי.
בבחירות 2024, התמודד על ראשות העירייה מול טל אליהו ויניב דרי ונבחר לאחר שקיבל מעל 45% מהקולות.
חיים אישיים

בן חיים נשוי לסמדר ואב לארבעה. הוא מתגורר בשכונת בית אליעזר בעיר חדרה.
הערות שוליים

↑  מירית גולן, צפו בנאום ההכתרה: ניר בן חיים הוא ראש עיריית חדרה (סרטון), באתר mynet‏ חדרה, 19 בינואר 2022
↑  מערכת מגדלור ניוז, תוצאות בחירות 2024 בחדרה • ניר בן חיים נבחר לראש עיריית חדרה וימשיך בתפקידו, באתר מגדלור ניוז, ‏2024-02-28
נפתלי הדס

| --- | --- |
אין תמונה חופשית
 לידה:  1936 (בן 88 בערך) ישראל ישראל
 מדינה:  ישראל 
 השתייכות:   צבא הגנה לישראל
 דרגה:    סגן אלוף
 תפקידים בשירות
 רופא ביחידות צנחנים
 פעולות ומבצעים
   מלחמת ששת הימים   מלחמת יום הכיפורים
 עיטורים
   עיטור המופת
 
נפתלי הדס (נולד בשנת 1936) הוא רופא כירורג ישראלי. הוא עוטר בעיטור המופת על פעולתו בחיל הרפואה של צה"ל.
ביוגרפיה

הדס נולד בחיפה בשם נפתלי הינדס. הוא למד רפואה והתמחה בכירורגיה במרכז הרפואי תל אביב. בהמשך דרכו המקצועית ניהל במשך 17 שנים את חדר המיון הכירורגי בבית החולים אסף הרופא.
בשנת 2004 פרסם את ספרו היה לנו לילה קשה: סיפורים מחדר מיון.
ביוגרפיה > בצה"ל

הדס שירת כרופא צבאי ביחידות הצנחנים של צה"ל.
במלחמת ששת הימים נלווה לפלוגת הסיור של חטיבה 226. הפלוגה לחמה בקרבות ירושלים ביחד עם חטיבה 55. ב-6 ביוני בלילה טיפל בפצועי הסיירת לאחר הקרב על גשר גת שמנים למרגלות העיר העתיקה.
במלחמת יום הכיפורים היה הדס בדרגת סרן. הוא הוצב כרופא בגדוד 582, גדוד הסיור והנ"ט של חטיבה 226, אשר נלחם בחזית סיני. הגדוד השתתף במבצע אבירי לב, בקרבות מרים במתחם החווה הסינית וכן בקרבות ממערב לתעלת סואץ. במהלך המלחמה טיפל הדס ביותר מ-120 נפגעים.
לאחר שהדס פרס את תחנת האיסוף הגדודית ליד סרפאום שממערב לתעלה תקפו את עמדתו 14 חיילי קומנדו מצרים. בהנהגתו לחמו חיילי התאג"ד במצרים ופגעו ברובם. לאחר הקרב טיפל הדס בפצועים המצרים.
הדס עוטר בעיטור המופת על פעולתו במלחמת יום הכיפורים. כתב העיטור מציין כי הוא הפעיל את תחנת האיסוף הגדודית תחת אש כבדה, פעל באומץ ובקור רוח וסיכן את עצמו על מנת לטפל בנפגעים מיחידתו ומיחידות אחרות.
בהמשך הקריירה הצבאית שלו שימש הדס כקצין הרפואה של גייסות השריון ואחר כך של זרוע היבשה. הוא גם פיקד על בית החולים ששלח צה"ל לעזרת נפגעי רעידת האדמה בטורקיה והשתתף במשלחת הרפואית הישראלית לסיוע לנפגעי סופת ההוריקן בהונדורס ובאל סלוודור. התקדם לדרגת סגן אלוף.
נעמה העמונית

| --- | --- |
נשות שלמה בימי זקנתו. ציור מעשה ידי גיובאני בטיסטה וינצ'י משנת 1668
נשות שלמה בימי זקנתו. ציור מעשה ידי גיובאני בטיסטה וינצ'י משנת 1668
 לידה:  עמון, ממלכת ישראל המאוחדת
 בן או בת זוג:  שלמה 
 צאצאים:  רחבעם 
 
נַעֲמָה הָעַמֹּנִית הייתה אחת מנשותיו של שלמה המלך ואמו של רחבעם. במקרא זה המידע היחיד הנמסר עליה. בספרות היהודית המאוחרת הרחיבו עליה.
בספרות חז"ל

בתלמוד נאמר:
וַיֹּאמֶר ה' (אל משה): "אַל תָּצַר אֶת מוֹאָב וְאַל תִּתְגָּר בָּם מִלְחָמָה" (דברים, ב', ט'). וכי מה עלה על דעתו של משה לעשות מלחמה שלא ברשות? אלא נשא משה קל וחומר בעצמו. אמר; ומה מדינים שלא באו אלא לעזור את מואב, אמרה תורה: "צָרוֹר אֶת הַמִּדְיָנִים וְהִכִּיתֶם אוֹתָם" (במדבר, כ"ה, י"ז), מואבים עצמם לא כל שכן? אמר לו הקב"ה לא כשעלתה על דעתך עלתה על דעתי, שתי פרידות טובות יש לי להוציא מהן, רות המואביה ונעמה העמונית.
הגמרא אומרת שנאסר על ישראל להילחם בעמון בגלל שנעמה העמונית עתידה לצאת מאומה זו, וכן לגבי מואב שיצאה מהם רות המואבייה.
מימרה נוספת מצביעה על העובדה שבני עמון איחרו להידבק בעם ישראל ארבעה דורות לאחר בני מואב. היות שרות היא כבר אמו של עובד, אבי-סבו של שלמה, ואילו נעמה מצטרפת לעם ישראל רק כאשת שלמה ואם רחבעם. חז"ל תלו זאת בכך שבתו של לוט הבכירה "הקדימה את אחותה הצעירה לדבר מצווה בלילה אחד", כשהכוונה לסיפור המקראי  על הריונן של בנות לוט מאביהן כשהיו יחד במערה במחשבה שכל העולם נחרב ואין איש בארץ בלעדיהם.
לאחר חז"ל

רחבעם, בנה של נעמה העמונית, קיים פולחן פוליתאיסטי, שנחשב על פי ההלכה לעבודה זרה. על פי זה מפרש רבי דוד אלטשולר שאמו שהייתה ממוצא נוכרי חינכה אותו לכך.
לאחר חז"ל > התייחסות האר"י לדמותה

האר"י מייחס משמעות רבה לשתי "אמהות של מלכות" אלו, רות ונעמה[דרוש מקור].  לדבריו לעם ישראל כשלעצמו אין יכולת להוציא מקרבו מלכים, היות שמלך זקוק לתכונות הנוגדות את תכונות בני ישראל  שהם "רחמנים וביישנים", ולכן שאול כשל בתחילת מלכותו ברחמנות יתר, כפי שהוכיח אותו על כך שמואל, והכרח "לייבא" את הגנים הללו ממשפחות מלוכה של הנכרים. לשיטתו, כול אירועי מגילת רות, על הרעב בארץ שהביא לירידת משפחת נשיאות יהודה, אלימלך ומשפחתו, למואב, לא באו לעולם אלא כדי לזווג את רות למשפחה זו, כך שהיא תצטרף אליהם בשובם ארצה, ומשם יתגלגלו הדברים לנישואיה עם בועז השופט ראש הסנהדרין, שהיה מיועד להוציא מזרעו את מלכות בית דוד. הוא מפרש בכך אגדה נוספת (בתלמוד בבלי, מסכת עבודה זרה, דף מ"ד, עמוד א') שכול מלך לבית דוד היה נבדק אם הוא ראוי למלכות על ידי שהניחו בראשו את עטרת מלכום שיקוץ עמון, ורק אם הייתה העטרה הולמתו היה נחשב ראוי למלוך על כיסא דוד.
הערות שוליים

↑  ספר מלכים א', פרק י"ד, פסוק כ"א; ספר דברי הימים ב', פרק י"ב, פסוק י"ג
↑  מצודת דוד, ספר דברי הימים ב', פרק י"ב, פסוק י"ד
↑  ראו מכתב מאליהו חלק א' עמוד 159
|  שלמה המלך |
| --- | --- | --- |
| משפחתו | דוד • בת שבע • נעמה העמונית • בת פרעה • רחבעם • מלכת שבא |  |
| חיבורים שיוחסו לו | משלי • קהלת • שיר השירים • מזמורי שלמה • חכמת שלמה • תהילים ע"ב • תהילים קכ"ז |  |
| במקרא | צוואת דוד • חלום שלמה בגבעון • עליית שלמה למלוכה • משפט שלמה |  |
| אגדות שלמה | כסא שלמה • שלמה המלך ואשמדאי • שלמה המלך והדבורה • שלמה המלך ומלכת שבא • ברית שלמה |  |
| שונות | בית המקדש הראשון • ים של שלמה |  |
| הנצחתו | נחל שלמה • הר שלמה • בריכות שלמה • איי שלמה • עמודי שלמה • מרחב שלמה • מבצע שלמה |  |
| בתרבות המודרנית | שלמה המלך ושלמי הסנדלר • אגדות המלך שלמה • הספר מכרות המלך שלמה (עיבודים: מכרות המלך שלמה (סרט, 1985) • מכרות המלך שלמה (סרט, 1986)) |  |
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
נמרוד (אונייה, 1867)

| --- | --- |
"נמרוד" יוצאת להפלגתה לאנטארקטיקה, 1907
"נמרוד" יוצאת להפלגתה לאנטארקטיקה, 1907
 תיאור כללי
 סוג אונייה:  יכטת קיטור לציד לווייתנים וכלבי ים; אוניית מחקר גאוגרפי
 דגל הצי:  
 ציוני דרך עיקריים
 מספנה:  Alexander Stephen & Sons
 הושקה:  1866
 תקופת הפעילות:  1867–1919 (כ־52 שנים)
 אחריתה:  פורקה ונגרטה
 מידות
 תפוסה:  334 טון ברוטו, 227 טון נטו
 אורך:  130 רגל (41.5 מ')
 רוחב:  "26-9 רגל (8.2 מ')
 עומק הספנה:  16 רגל (4.9 מ')
 נתונים טכניים
 סוג המעטה:  מעטה סקונר
 הנעה:  מפרשים ומנוע עזר קיטור
 צורת הנעה:  מדחף
"נמרוד" (באנגלית: Nimrod) הייתה האונייה בה יצא חוקר הקוטב ארנסט שקלטון ב-1907 בראש המשלחת הנושאת את שמה אל הקוטב הדרומי.
הייתה זו יכטת קיטור בתפוסה ברוטו של 334 טונות, ששימשה לציד לווייתנים וכלבי ים. היא נבנתה במספנת "סטיבן" בדאנדי, ובנייתה וציודה הושלמו בינואר 1867. כשנבחרה על ידי שקלטון לשמש כאוניית המשלחת, הייתה "נמרוד" בת 41 שנים. הוא קנה אותה במחיר 5,000 לירות שטרלינג ושינה את מערך המעטה שלה מסקונר למעטה של ברקנטינה. מהירותה המקסימלית בכוח המנוע בלבד הייתה 6 קשרים.
כמות האספקה שהוטענה באונייה הייתה כה גדולה, עד כי לא נותר בה מקום עבור הפחם שנדרש להפלגה מניו זילנד אל אנטארקטיקה, והיא נגררה על ידי אוניית המשא הנודדת "קוניה" (Koonya) עד שולי משטח הקרח הנטרד. ממשלת ניו זילנד מימנה מחצית מעלות הגרירה, וסר ג'יימס מילס, יו"ר חברת אוניות הקיטור "יוניון" מימן את החצי הנותר. רב החובל של "קוניה" בהפלגה זו היה קפטן פרדריק פרייס אוואנס.
"נמרוד" יצאה להפלגתה תחת פיקודו של רב החובל רופרט אינגלנד, אך שקלטון לא היה מרוצה מתפקודו והחליף אותו בקפטן פרדריק פרייס אוואנס, והוא שפיקד על האונייה בהפלגת ההצלה שלה ב-1909. לאחר שובה לאנגליה מכר שקלטון את האונייה.
ב-31 בינואר 1919 עלתה "נמרוד" על החוף ב-Barber Sands, ליד נורפוק והתרסקה. מבין צוותה שמנה 12 איש ניצלו שניים בלבד.
על שמה קרוי קרחון נמרוד באנטארקטיקה.
הערות שוליים

↑  Paine, Lincoln P. (2000). Ships of Discovery and Exploration. Boston: Houghton Mifflin Harcourt. p. 102.
↑  Search results for "1055047. Miramar Ship Index. Retrieved 31 December 2008.
↑  Riffenburgh, Beau (2004). Nimrod: Ernest Shackleton and the Extraordinary Story of the 1907–09 British Antarctic Expedition. London: Bloomsbury Publishing. pp. 306–7.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
ניב קבאנה

| --- | --- |

ניב קבאנה באוסלו, 26 במאי 2010
 לידה:  13 בפברואר 1968 (בת 56) Finglas, אירלנד 
 שם לידה:  ניב קבאנה
 מוקד פעילות:  דבלין, אירלנד
 תקופת הפעילות:  מ-1990
 עיסוק:  זמרת
 סוגה:  פופ
 שפה מועדפת:  אנגלית 
 כלי נגינה:  סקסופון 
 חברת תקליטים:  אריסטה רקורדס 
 www.webwrite.net/niamh.htm
 פרופיל ב-IMDb
 
ניב קבאנה (באירית: Niamh Kavanagh; נולדה ב-13 בפברואר 1968 בדבלין, אירלנד) היא זמרת אירית וזוכת אירוויזיון 1993.
קבאנה מוכרת בעיקר בזכות ניצחונה באירוויזיון 1993 שנערך במילסטריט, במחוז קורק שבאירלנד. קבאנה השתתפה גם באירוויזיון 2010, שנערך באוסלו. היא אחת מהזמרות האהובות ביותר מבין מעריצי האירוויזיון. דיירמויד פורלונג, נשיא מועדון המעריצים הרשמי של האירוויזיון באירלנד אמר: "רבים מאיתנו מחשיבים את ניב בתור אחת הזמרות הטובות ביותר שניצחו באירוויזיון".
בעוד היא זוכה להצלחה רבה ברחבי אירופה, נותרה קבאנה אלמונית בארצות הברית, אולם הקליטה שם אלבום לאחר זכייתה באירוויזיון.
ביוגרפיה

אביה של קבאנה היה זמר וסקסופוניסט. בתור ילדה נהגה קבאנה לשיר במסיבות משפחתיות לעיתים קרובות. היא הושפעה מאריתה פרנקלין, אלה פיצג'רלד, בוני רייט ודם, יזע ודמעות שלכולם האזינה כבר מגיל צעיר.
קבאנה שימשה בתור הזמרת המובילה וכן בתור זמרת רקע בפסקול הסרט "הקומיטמנטס" ("The Commitments"), בו היא שרה בין היתר את השירים "Destination Anywhere" ו-"Do Right Woman, Do Right Man". למרות זאת, קבאנה לא הייתה מוכנה להכרה המהירה לה זכתה בעקבות זכייתה באירוויזיון.
קבאנה נשואה לפול מגיי, מוזיקאי מהעיר קריקפרגוס שבממלכה המאוחדת, אותו היא פגשה לראשונה באולפן הקלטות. לשניים יש שני בנים, ג'ק וטום, איתם חיו בקריקפרגוס במשך 11 שנים. קבאנה תכננה תחילה לעבור לארצות הברית, אולם לאחר זכייתה באירוויזיון היא חזרה בה מהחלטתה.
השתתפות באירוויזיון > אירוויזיון 1993

קבאנה בת ה-25 הופיעה ב-14 במרץ 1993 בתחרות הקדם אירוויזיון האירית, וזאת על מנת לנסות לייצג את אירלנד באירוויזיון. קבאנה הופיעה עם השיר "In Your Eyes" ("בעיניך") שנכתב והולחן על ידי ג'ימי וולש. לאחר הצבעה צמודה הגיעה קבאנה למקום הראשון בתחרות הקדם עם 118 נקודות, בהפרש של 39 נקודות מהמקום השני.
בתחרות האירוויזיון שנערכה במילסטריט, אירלנד ב-15 במאי, הופיעה קבאנה עם השיר שלה במקום ה-14 ברשימת סדר ההשמעה. לאחר הצבעה צמודה בה אירלנד ובריטניה התחלפו ביניהן על המקום הראשון מספר פעמים, הוכרזה אירלנד כמנצחת עם 187 נקודות, מספר שיא של נקודות שנשבר באותה שנה. השיר "In Your Eyes" הפך להיות הסינגל הנמכר ביותר באירלנד לשנת 1993, וכן הגיע למקום ה-24 במצעד הסינגלים הבריטי. כמו כן, השיר קיבל מעמד פלטינום כפול. קבאנה הקליטה את האלבום בנשוויל, טנסי שהופק על ידי ג'ון ג'ניגס. מאוחר יותר היא זנחה את קריירת המוזיקה כדי לבלות יותר זמן עם ילדיה.
השתתפות באירוויזיון > אירוויזיון 2010

קבאנה ייצגה את אירלנד בשנית באירוויזיון 2010 עם השיר "It's For You" ("זה בשבילך"). התחרות נערכה בנורווגיה, בעיירה בארום שסמוכה לבירה אוסלו. השיר נכתב על ידי ניל מוני, מרטן אריקסון, לינה אריקסון וג'ונס גלאדניקוף. השתתפותה של קבאנה בקדם האירוויזיון האירי הייתה ודאית ב-10 בפברואר 2010 כאשר רשת השידור האירית חשפה את 5 המועמדים הסופיים בתחרות. תחרות הקדם נערכה ב-5 במרץ. קבאנה השיגה את מירב הנקודות האפשרי ובכך הביסה את 4 המתחרים שלה. היא הופיעה עם השיר שלה שוב ב-14 במאי, לפני שהיא נסעה לאירוויזיון באוסלו.
לפי העיתון "אייריש טיימס", קבאנה קיבלה תמיכה עצומה מעיתונאים ומצופים באוסלו. היה חשש לפני חצי הגמר באירוויזיון שקבאנה תאבד את הקול שלה, ואף התקשתה לשיר במדויק בסוף השיר. 
קבאנה הופיעה בחצי הגמר שנערך ב-27 במאי 2010, והעפילה לשלב הגמר שנערך ב-29 במאי, 4 שנים מאז העפילה אירלנד לשלב הגמר בפעם האחרונה. בסוף ההצבעה סיימה קבאנה במקום ה-23 מתוך 25, עם 25 נקודות.
הופעות אחרות

קבאנה הופיעה בתחרות הקדם אירוויזיון האירית לשנת 2006 עם השיר "In Your Eyes" ביחד עם לינדה מרטין וזמרים אירים אחרים שהשתתפו באירוויזיון.
קבאנה הקריאה את הנקודות של אירלנד באירוויזיון 2008 שנערך בבלגרד, בירת סרביה, ובאירוויזיון 2023 שנערך בליברפול, אנגליה. ב-15 במאי 2009 הופיעה קבאנה שוב בקדם האירוויזיון האירי, אך הפעם היא ביצעה דואט לשיר "Take a Little Piece of My Heart" ביחד עם פול הרינגטון, זוכה אירוויזיון 1994. כמו כן, קבאנה הופיעה מספר פעמים נוספות בקדם האירוויזיון האירי.
בתחילת השנה החדשה הופיעה קבאנה בקדם האירוויזיון הרומני לשנת 2011. היא ביצעה את השיר איתו היא השתתפה באירוויזיון 2010, וכן את הלהיט של להקת אבבא "Happy New Year" ביחד עם קיארה סירקוזה ופאולה סלינג, נציגת רומניה לאירוויזיון 2010. כמו כן, היא הופיעה בקדם האירוויזיון האירי לשנת 2011.
דיסקוגרפיה > אלבומים

1995: "Flying Blind"
1998: "Together Alone"
דיסקוגרפיה > סינגלים

1993: "In Your Eyes"
1994: "Red Roses For Me"
1995: "Flying Blind"
1995: "Romeo's Twin"
1998: "Sometimes Love"
ניקולאי בסקאקוב

| --- | --- |
אין תמונה חופשית
 לידה:  8 במאי 1918 אסטרחן, הרפובליקה הסובייטית הפדרטיבית הסוציאליסטית הרוסית 
 פטירה:  14 באוקטובר 1993 (בגיל 75) סנקט פטרבורג, רוסיה 
 מקום לימודים:  מכון רפין לאמנויות 
 תחום יצירה:  ציור 
 זרם באמנות:  ריאליזם 
 הושפע על ידי:  Pavel Vlasov 
 יצירות ידועות:  Lenin in Kremlin 
 
ניקולאי בסקאקוב (ברוסית: Никола́й Баска́ков; ‏  8 במאי 1918 – 14 באוקטובר 1993) היה צייר סובייטי, חבר באיגוד האמנים של סנט פטרבורג, שחי ופעל בלנינגרד, נחשב לאחד הנציגים המובילים של אסכולת הציור של לנינגרד, המפורסם בעיקר בזכות ציורי הז'אנר והפורטרט שלו.
ביוגרפיה

ניקולאי ניקולאביץ' בסקאקוב נולד ב-8 במאי 1918 בכפר ליד העיר אסטרחאן שעל נהר הוולגה. אביו, ניקולאי אולמפיביץ' בסקאקוב, היה נגר. אמו, הייתה עקרת בית שגידלה את ילדיהם - תשעה בנים ושתי בנות.
בשנים 1933 עד 1939 למד בסקאקוב אצל המחנך הרוסי לאמנות פאבל ולאסוב בבית הספר לאמנות באסטרחאן. ב-1939 גויס לצבא האדום, ושירת במזרח הרחוק. שם, ב-1943, השתתף בתערוכת אמנות במוסקבה.
בשנת 1945 נסע בסקאקוב ללנינגרד ונכנס למחלקה לציור של המכון לציור, פיסול ואדריכלות בלנינגרד, שם למד אצל ליאוניד אובסניקוב, בוריס פוגל, גנריק פבלובסקי ואלכסנדר זייצב.
בשנת 1951 סיים בסקאקוב את לימודיו ב"מכון איליה רפין לאמנויות" יחד עם אלכסיי אריומין, מיכאיל קנייב, מאיה קופיצבה, אנטולי לויטין, ארסני סמיונוב, מיכאיל טרופנוב, בוריס אוגארוב. עבודת הסיום שלו הייתה הציור ההיסטורי "לנין וסטלין בסמולני".
מאז 1951, היה בסקאקוב הציג קבוע בתערוכות האמנות של לנינגרד לצד יצירות אמנות של ציירים המובילים בלנינגרד. הוא צייר ציורים היסטוריים ויצירות המתארות מלחמה, סצנות ז'אנר, דיוקנאות, נופים ועשה סקיצות של חיי היום-יום. בסקאקוב עבד בטכניקה של ציור שמן. באותה שנה ביצע יחד עם האמנים גריגורי צ'פטס ומיכאיל טרופנוב את ההזמנה הגדולה הראשונה שלו - הציור "קבלת מסדר לנין למפעל קירוב", שבגינו התקבל כחבר באיגוד האמנים הסובייטיים של לנינגרד.
בשנות ה-50 וה-60 יצר בסקאקוב גם את הציורים על מפעל דגים צף (1954), חורף (1955), מאשה (1956), מכתב (1957), על הנהר (1958) ועוד. בולטים ביניהם הם הציורים שמקורם באירועים הדרמטיים של ימי המלחמה.
בסקאקוב זכה לתהילה גם כדיוקנאי. בין יצירותיו הידועות ביותר שנוצרו בז'אנר זה היו גיטריסט (1949), דיוקן של אם (1955), דיוקן של נהג טרקטור (1956), דיוקן של דייג (1959), וסדרה גדולה של דיוקנאות של עובדי מפעל קירוב, שנוצרו בשנים 1960–1980.
המערב גילה את אמנותו של בסקאקוב ב-1989, כאשר דיוקנאותיו וציורי הז'אנר שלו הוצגו לראשונה בפריז במכירות פומביות של אמני אסכולת לנינגרד. לאחר מכן, רבות מיצירותיו נרכשו על ידי אספנים פרטיים אמריקאים.
בסקאקוב נפטר ב-14 באוקטובר 1993 בסנט פטרסבורג, בגיל 76.
ציוריו שוכנים במוזיאון הרוסי הממלכתי ובמוזיאונים לאמנות ואוספים פרטיים ברוסיה, יפן, ארצות הברית, גרמניה, אנגליה, צרפת, ומדינות אחרות.
הערות שוליים

↑  Directory of Members of the Union of Artists of USSR. Vol. 1. Moscow, Soviet artist, 1979. P.98.
1 2  The Leningrad School of Painting. Essays on the History. St Petersburg, ARKA Gallery Publishing, 2019. P.341.
↑  ianor A. Kirillov. Nikolai Nikolaevich Baskakov. Leningrad, Khudozhnik RSFSR, 1991. P.11.
↑  Anniversary Directory graduates of Saint Petersburg State Academic Institute of Painting, Sculpture, and Architecture named after Ilya Repin, Russian Academy of Arts. 1915 - 2005. - Saint Petersburg: Pervotsvet Publishing House, 2007. p. 64.
↑  "Вологодский художник Баскаков Николай Владимирович". Socialist Realism. Kiev club of collectors.
↑  Directory of members of the Leningrad branch of Union of Artists of Russian Federation. Leningrad, Khudozhnik RSFSR, 1987. P.11.
| --- | --- |
בקרת זהויות :  BnF: cb148501968 (data)  ISNI: 0000 0001 1961 3390  LCCN: nr94001696  RKD: 358465  ULAN: 500199965  VIAF: 170541652   WorldCat (עם VIAF): 170541652
נפתלי גרנות

| --- | --- |
אין תמונה חופשית
 לידה:  1951 (בן 73 בערך) חיפה, ישראל
 מדינה:  ישראל 
 צאצאים:  עומר גולדמן 
 השתייכות:   המוסד
 תקופת הפעילות:  1982–2007 (כ־25 שנים)
 תפקידים בשירות
 ראש אגף "צומת" סגן ראש המוסד
 
נפתלי גרנות (נולד ב-1951) הוא איש מערכת הביטחון לשעבר, כיהן כראש אגף "צומת" וכסגן ראש המוסד למודיעין ולתפקידים מיוחדים.
ביוגרפיה

גרנות נולד בחיפה. ב-1970 התגייס לצה"ל ושירת בחיל רגלים וכמדריך בבה"ד 1. במלחמת יום הכיפורים לחם עם חטיבת הצנחנים 247. ב-1977 סיים לימודים אקדמאיים באוניברסיטת חיפה. הוא הצטרף ב-1978 לחטיבת המחקר של אגף המודיעין בה שירת בענף הלוחמה בטרור והשתחרר ב-1982 בדרגת רב-סרן. לאחר שחרורו הצטרף למוסד, הוא שירת בלבנון ובמדינות זרות מערביות. ב-2002 מונה לראש אגף צומת במוסד, הוא זכה ב-2004 בפרס ביטחון ישראל. ב-2005 מונה לסגן ראש המוסד והאחראי למינהלת המבצעים. הוא פרש מהשירות ב-2007 אחרי שהודח על ידי ראש המוסד מאיר דגן בשל שיחות לא מורשות לעיתונות.
לאחר פרישתו הצטרף לקבוצת ברונפמן-פישר ושימש עד 2013 מנהל חברה שעסקה ברישיונות כרייה באפריקה. הוא ייצג בישראל חברות תשתית סיניות. בשנים 2017–2019 שימש דירקטור בחברת הסייבר "אביליטי".
חיים אישיים

בתו היא השחקנית עומר גולדמן. חבר בתנועת מפקדים למען ביטחון ישראל.
הערות שוליים

↑  עמיר רפפורט, הדלפות ללא הפסקה, ישראל דיפנס, 4 בספטמבר 2019
↑  רן אדליסט, מורשת תמיר פרדו: סיכום הקדנציה של ראש המוסד; ומי יהיה היורש, ליברל, 10 באוגוסט 2015
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ניקומדס הרביעי

| --- | --- |

ניקומדס הרביעי על מטבע כסף
 לידה:  המאה ה־2 לפנה״ס 
 פטירה:  74 לפנה״ס ניקומדיה, ביתיניה 
 בן או בת זוג:  Nysa Nysa 
 
ניקומדס הרביעי (פילופאטור) היה מלכהּ האחרון של ביתיניה, שעליה מלך משנת 94 לפנה"ס לערך ועד שנת 74 לפנה"ס, עת מסר את ממלכתו מרצונו לידי הרפובליקה הרומית.
חייו

תאריך לידתו, כמו גם תולדותיו טרם היה למלך, אינם ידועים, ונראה כי שנות מלכותו הראשונות היו רגועות. עם זאת בשנת 90 לפנה"ס ובסיוע אחיו של ניקומדס, פלש מיתרידטס השישי, מלך פונטוס לביתיניה ובכך החל את מלחמת מיתרידטס הראשונה בינו לבין הרומאים. ניקומדס נמלט לאיטליה ושב אל ממלכתו רק לאחר שלבקשת הרומאים נסוג מיתרידטס מביתיניה. ואולם הסכסוך לא הגיע לסיומו ושנתיים לאחר מכן תקף ניקומדס את פונטוס בעידודם של הרומאים והובס. הסנאט הרומי שלח את הקונסול לוקיוס קורנליוס סולה, אשר הביס לבסוף את מיתרידטס ושחרר את ביתיניה סמוך לשנת 85 לפנה"ס. שוב שב ניקומדס לביתינה בשנת 84 לפנה"ס, אך מעורבותה של רומא בענייני ממלכתו הייתה רבה וספק אם היה עצמאי לנהלה כרצונו.
בשנת 81 לפנה"ס נשלח יוליוס קיסר הצעיר לביתיניה על מנת לארגן את הצי הרומי שלחופיה. הצלחתו הובילה לשמועות אודות יחסים הומוסקסואליים שקיים עם ניקומדס:
גאליה לפני קיסר כרעה, והוא לפני ניקומדס;
ראו, קיסר חוגג עתה על גאליה כי הוכרעה,
ניקומדס אינו חוגג, הוא שהכריע את קיסר תחתיו
בשנת 74 לפנה"ס ויתר ניקומדס על השלטון ומסר את ממלכתו לידי הרומאים אשר הכריזו עליה כפרובינקיה רומית. בכך העניק ניקומדס למיתרידטס השישי את העילה לפתיחת מלחמת מיתרידטס השלישית.
נעמה כהן (כדורגלנית)

נעמה כהן (נולדה ב-7 באוקטובר 1988) היא כדורגלנית עבר ישראלית, אשר שיחקה בעמדת הבלמית בליגת הנשים הבכירה ובנבחרת ישראל. במהלך הקריירה שלה כשחקנית זכתה ב-6 אליפויות וב-8 גביעי המדינה.
קריירה מקצועית

כהן החלה לשחק כדורגל במסגרת טורניר ארצי לבתי ספר.
בשנת 2003 החלה את הקריירה המקצועית שלה בקבוצת עירוני בת ים שם שיחקה חצי עונה.
בשנת 2004 הצטרפה לקבוצת הכדורגל מכבי חולון ושיחקה בשורותיה עד עונת 2013/2014. במהלך תקופה זו זכתה עם הקבוצה ב-5 אליפויות ו-7 גביעים.
בעונת 2014/2015 הדרימה לקבוצת מ.ס. קריית גת בה שיחקה 3 עונות עד פרישתה בשנת 2017. בתקופה זו זכתה בעוד אליפות אחת ובגביע המדינה.
בנבחרת

כהן שיחקה במסגרת נבחרת ישראל בכדורגל נשים עד גיל 19 בשני קמפיינים של מוקדמות אליפות אירופה בכדורגל נשים עד גיל 19. במסגרת זו שיחקה 5 משחקים והבקיעה שער אחד. בשנים 2008–2014 שיחקה בנבחרת הבוגרת כשמשחק הבכורה שלה היה מול נבחרת בלארוס בפברואר 2008. משחקה האחרון בנבחרת היה בניצחון על דנמרק שנחשב לאחד מהישגיה הטובים ביותר של הנבחרת אי פעם. בסך הכל רשמה 11 הופעות במדים הלאומיים.
תארים > מכבי חולון

אליפות המדינה: (5) - 2004/2005, 2005/2006, 2006/2007, 2007/2008, 2008/2009
גביע המדינה: (7) - 2004/2005, 2005/2006, 2006/2007, 2007/2008, 2008/2009, 2009/2010, 2012/2013
תארים > מ.ס. קריית גת

אליפות המדינה: (1) - 2016/2017
גביע המדינה: (1) - 2015/2016
הערות שוליים

↑  כדורגל נשים: ניצחון חוץ מרשים לנבחרת ישראל בדנמרק, באתר וואלה, 17 בספטמבר 2014
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נעמה כהן (כדורגלנית)".
ניתוב ברירת המחדל

ניתוב ברירת המחדל (באנגלית: Default Route), הוא מונח מתחום תקשורת מחשבים הנוגע לדרך בה מועברות חבילות מידע ברשת.
ניתוב ברירת המחדל הוא מסלול הניתוב שהנתב משתמש בו כאשר אין אף ניתוב אחר הידוע לו עבור היעד המבוקש. כל החבילות המיועדות ליעדים שאינם מוכרים על ידי טבלת הניתוב נשלחות למסלול זה, שבדרך כלל מוביל לנתב אחר, בדרך כלל בהיררכיה גבוהה יותר, שמנתב את החבילות הלאה אל יעדן. במידה וגם הנתב הגבוה יותר לא מכיר את הניתוב אל היעד, גם הוא משתמש בניתוב ברירת המחדל, וכך הלאה עד שאחד הנתבים מכיל שורת ניתוב רלוונטית ליעד או עד שהחבילה נזרקת.
ניתוב ברירת המחדל ברשתות IP בסימון CIDR הוא: 0.0.0.0/0. היות שנתבים מחפשים את הניתוב המתאים מהרשת הקטנה ביותר ועד הגדולה ביותר, באופן טבעי עבור כל יעד שאין לו שורת ניתוב מתאימה בטבלת הניתוב משתמש הנתב בניתוב ברירת המחדל כדי לנתב הלאה את החבילות המיועדות אליו. ניתוב ברירת המחדל מוגדר לעיתים כניתוב סטטי, ולעיתים הוא מועבר הלאה באמצעות פרוטוקול ניתוב.
נייג'ל ויליאמס-גוס

| --- | --- |

 לידה:  16 בספטמבר 1994 (בן 30) האפי ואלי, ארצות הברית 
 עמדה:  רכז 
 גובה:  1.9 מטרים
 מספר:  0
 מכללה:  אוניברסיטת וושינגטון (2013–2015) אוניברסיטת גונזגה (2016–2017)
 דראפט:  בחירה 55, 2017 יוטה ג'אז
 קבוצות כשחקן
 2017–2018 2018–2019 2019–2020 2019–2020 2021 2021–2023 2023–:  פרטיזן בלגרד אולימפיאקוס יוטה ג'אז ←סולט לייק סיטי סטארס לוקומוטיב קובאן ריאל מדריד אולימפיאקוס
 הישגים כשחקן
 יורוליג (2023)  אליפות הליגה הספרדית (2022)  2 הסופרקופה הספרדי בכדורסל (2021, 2022)  גביע רדיבוי קוראץ' (2018)  MVP של גביע רדיבוי קוראץ' (2018)  משחק מקדונלד'ס אול-אמריקן (2013)
 
נייג'ל ויליאמס-גוס (באנגלית: Nigel Williams-Goss; נולד ב-16 בספטמבר 1994) הוא כדורסלן אמריקאי המשחק בעמדת הרכז באולימפיאקוס מליגת העל היוונית והיורוליג.